CELEX: 32014R0457
Language: et
Date: 2014-04-29 00:00:00
Title: Komisjoni rakendusmäärus (EL) nr 457/2014, 29. aprill 2014 , teatavate kaupade klassifitseerimise kohta kombineeritud nomenklatuuris

6.5.2014   
            
            
               ET
            
            
               Euroopa Liidu Teataja
            
            
               L 133/35
            
         KOMISJONI RAKENDUSMÄÄRUS (EL) nr 457/2014,
   29. aprill 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ühe kõrglahutusega multimeediumiliidese (High-Definition Multimedia Interface — HDMI) sisendi ja kaheksa HDMI-väljundiga digitaalne elektroonikaseade (nn aktiivne HDMI-jagur) korpuses mõõtmetega umbes 12 × 6 × 2 cm.
                              Seade toetab lairiba-digisisu kaitse (High-bandwidth Digital Content Protection — HDCP) protokolli ja tarbib 5 V alalisvoolu.
                              Seadet kasutatakse ühe HDMI-sisendsignaali samaaegseks kvaliteedikaota jagamiseks kaheksaks HDMI-väljundsignaaliks, millel on samad tehnilised omadused kui algsel sisendsignaalil.
                              See võimaldab jaotada ühest allikast (näiteks digiboks) pärit HDMI-signaali samaaegselt mitme seadme (näiteks telerid) vahel.
                           
                        
               
                  8543 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8543, 8543 70 ja 8543 70 90 sõnastusega.
                  HDMI-jaguri abil ei saa luua ühendusi vooluahelatega ega vooluahelates, samuti ei ole see voolujaotuspaneel, kuna see jagab ühe sisendsignaali kaheksaks väljundsignaaliks ning töötleb samal ajal HDCP-protokolle. Seega ei või toodet klassifitseerida harukarbina rubriiki 8536 ega rubriiki 8537 kui pulti, paneeli, konsooli, alust, jaotuskilpi jms, mille külge on monteeritud vähemalt kaks rubriigi 8535 või 8536 voolujaotusseadet.
                  Kuna seadmel on iseseisev funktsioon, mida grupi 85 rubriigid spetsiaalselt ei hõlma, tuleb see klassifitseerida CN-koodi 8543 70 90 alla kui elektriseade, mis täidab mujal grupis 85 nimetamata iseseisvat funktsiooni.
               
            
                  
                              2.
                           
                           
                              Nelja kõrglahutusega multimeediumiliidese (High-Definition Multimedia Interface — HDMI) sisendi ja ühe HDMI-väljundiga digitaalne elektroonikaseade, millel on nupp sisendi valimiseks (nn aktiivne HDMI-lüliti).
                              Seade sisaldab võimendit nõrkade signaalide regenereerimiseks, nelja valgusdioodi (LED) valitud sisendi näitamiseks ja see tarbib 5 V alalisvoolu.
                              Seade toetab täiskaadrilaotusega 1080p videosignaale andmeedastuskiirusega kuni 2,5 Gbit/s ja lairiba-digisisu kaitse (High-bandwidth Digital Content Protection — HDCP) protokolli.
                              Seadet kasutatakse ühe HDMI-sisendi valimiseks, et ühendada see HDMI-väljundiga. See võimaldab valida eri allikatest (nt DVD-mängija, digiboks) pärit HDMI-signaale, mis ühendatakse ühe seadmega, näiteks teleriga.
                           
                        
               
                  8543 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8543, 8543 70 ja 8543 70 90 sõnastusega.
                  HDMI-lüliti ei ole elektrilülitus- ega voolujaotusseade, kuna see lülitab (valib) ühe HDMI-sisendi, et ühendada see HDMI-väljundiga, ning samal ajal võimendab signaali ja töötleb HDCP-protokolle. Seega ei või toodet klassifitseerida harukarbina rubriiki 8536 ega rubriiki 8537 kui pulti, paneeli, konsooli, alust, jaotuskilpi jms, mille külge on monteeritud vähemalt kaks rubriigi 8535 või 8536 voolujaotusseadet.
                  Kuna seadmel on iseseisev funktsioon, mida grupi 85 rubriigid spetsiaalselt ei hõlma, tuleb see klassifitseerida CN-koodi 8543 70 90 alla kui elektriseade, mis täidab mujal grupis 85 nimetamata iseseisvat funktsiooni.
               
            
                  
                              3.
                           
                           
                              Nelja kõrglahutusega multimeediumiliidese (High-Definition Multimedia Interface — HDMI) sisendi ja ühe HDMI-väljundiga seade (nn passiivne HDMI-lüliti) korpuses mõõtmetega umbes 18 × 12 × 3 cm.
                              Seadmel on nn plokk-lüliti nelja surunupuga (üks iga sisendi kohta), mis on omavahel jäigalt ühendatud. Kui valida üks sisend, lülituvad ülejäänud automaatselt välja.
                              Seadet kasutatakse nupuvajutusega ühe HDMI-sisendi valimiseks, et ühendada see HDMI-väljundiga. See võimaldab valida eri allikatest (nt DVD-mängija, digiboks) pärit HDMI-signaale, mis ühendatakse ühe seadmega, näiteks teleriga.
                           
                        
               
                  8536 50 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8536, 8536 50 ja 8536 50 80 sõnastusega.
                  Kuna seadmel on ainult üks lüliti korraga ühe sisendi ühendamiseks väljundiga, ei ole see voolujaotuspaneel. Järelikult ei või toodet klassifitseerida rubriiki 8537 kui pulti, paneeli, konsooli, alust, jaotuskilpi jms, mille külge on monteeritud vähemalt kaks rubriigi 8535 või 8536 voolulülitus- ja jaotusseadet.
                  Kuna seade on ette nähtud üksnes lülitamiseks, mis on grupi 85 rubriikides iseseisev elektriline funktsioon, tuleb see klassifitseerida muu lülitina CN-koodi 8536 50 80 alla.